cyanic-selkie/wikianc huggingface dataset:
Vladimir Putin
Ustavni referendum i amandmani
Dana 22. decembra 2020. Putin je potpisao zakon kojim se ruskim bivšim predsjednicima daje doživotni imunitet. Nacrt zakona daje bivšim predsjednicima i njihovim porodicama imunitet od krivičnog gonjenja za zločine počinjene tokom njihovog života. Također, prema tom zakonu, bivši predsjednici Rusije neće moći biti podvrgnuti policijskim ispitivanjima i istragama, a policiji neće biti dozvoljeno da vrši pretres njihovih domova. Prije donošenja ove odluke bivši predsjednici bili su pošteđeni krivičnog gonjenja samo za djela koja su počinili tokom trajanja mandata. Ono što je također novost u novom zakonu jeste da postoji mogućnost ukidanja imuniteta nekom bivšem predsjedniku, samo ukoliko je optužen za veleizdaju ili druga teška krivična djela. Bivšim predsjednicima će izglasavanjem novog zakona biti omogućeno da imaju mjesto u Gornjem domu Parlamenta, koje također nudi imunitet.
Ljubunčić
Ljubunčić je naseljeno mjesto u gradu Livnu, Bosna i Hercegovina. Nalazi se dvadesetak kilometara zapadno od grada Livna uz samo Livanjsko polje, na strminama planine Golije. Sastoji se od tri zaseoka: Potkraj, Gnjila i Gornje selo.
Historija
Za vrijeme osmanske okupacije Bosne i Hercegovine, Ljubunčić je bio vakuf malog timara Mehmeda u vrijednosti od 2 000 akči (bijelog novca). U posjeti livanjskoj župi godine 1768. biskup Bogdanović je evidentirao 226 katolika, 1813. godine ih je bilo 2 870, a 1877. 1 795.
Hildegard von Bingen
desno|mini|[[Oslikani rukopis (iluminacija) na kojem je prikazana Hildegard od Bingena kako prima proročansku viziju i diktira je svom pisaru i sekretaru Volmaru.]]
Hildegard od Bingena (Böckelheim 16. septembar 1098 – 17. septembar, 1179. Bingen am Rhein) je bila njemačka benediktinska časna sestra, srednjovijekovni mistik i muzički kompozitor. Bila je i pisac knjiga o duhovnosti, proročanskim vizijama, medicini, zdravlju i ishrani, kao i o prirodi. Dopisivala se sa mnogim običnim i moćnim ljudima njenog vremena, a istovremeno je bila kritičar sekularnih i vjerskih vođa. Bila je najveći mistik 12. vijeka, poznata širom Evrope i imala je utjecaj daleko iznad bilo koje druge žene u crkvi u to vrijeme..
Historija
Hildegard je rođena u plemićkoj porodici koja je služila grofovima von Spanheim, bliskim rođacima vladarske porodice von Hohenstauffen. Kako je bila deseto dijete, bolešljiva od rođenja, kada je napunila osam godina, roditelji su je poslali crkvi kao "desetinu" (vrsta poreza), kako je bilo uobičajeno u srednjovjekovno vrijeme. Hildegard je dodjeljena na staranje Juti, blizu Dizibodensberg manastira u Nemačkoj. Juta je bila izuzetno popularna i sakupila je mnogo slijedbenika tako da se samostanski krug oko nje proširio. Nakon Jutine smrti 1136, Hildegard je izabrana za starješinu zajednice i preselila grupu u novi manastir Rupertsberg u Bingenu na Rajni.
Od svoje rane mladosti, Hildegard je tvrdila da ima religiozne privide. Primila je proročki poziv Boga pet godina nakon njenog izbora za Majku (starješinu manastira) 1141, koji je od nje zahtjevao "Piši što vidiš!" U početku je oklijevala da opisuje svoja priviđenja, zadržavajući ih za sebe. Na kraju, nakon što ju je zdravlje popustilo od psihičkog tereta, članovi njenog reda ubjedili su je da piše. Kako su vijesti o njenim priviđenjima postajale poznate, 1140ih, Papa Evgenije III je čuo za Hildegard preko Svetog Bernarda od Klervoa. Da bi utvrdio da li su njene vizije zaista bile božanski inspirisane, Papa je sastavio komisiju koja je posjetila Hildegard. Komisija je proglasila za stvarnog mistika, umjesto za poremećenu osobu.
Radovi
Svoje vizije, Hildegard je sakupila u tri knjige: prva i najznačajnija Scivias ("Znati put") završenu 1151, Liber vitae meritorum ("Knjiga životnih zasluga") i De operatione Dei ("O božijim radovima") također poznatu kao Liber divinorum operum ("Knjiga proročkih radova"). U ovim knjigama, napisanim tokom njenog života, ona isprva opisuje svaku viziju a zatim je objašnjava. Opis njenih vizija je bogato dekorisan po njenim instrukcijama, a dekoracije su vjerovatno iscrtale druge monahinje u samostanu, dok je pomoć u prepisivanju dao monah Volmar, sa slikama vizija. Njene interpretacije su obično prilično tradicionalne katoličke prirode. Njeni živopisni opisi fizičkih senzacija koje su pratile njene vizije dijagnostifikovane su od strane neurologa (uključujući popularnog autora Olivera Zaksa) kao simptomi migrene. Drugi su ih vidjeli samo kao živopisne ilustracije preovlađujuće crkvene doktrine njenog vremena koje je podržavala, radije nego kao stvarne vizije. Knjiga je proslavljena u Srednjem vijeku i štampana prvi put u Parizu 1513.
Skorašnji porast interesovanja za žene u Srednjem vijeku je doveo do popularizacije Hildegard, posebno njene muzike. Oko osamdeset kompozicija je sačuvano, što je značajno veći opus od svih poznatih srednjevjekovnih kompozitora. Među poznatijim radovima je Ordo Virtutum ("Red vrlina" ili "Igra Vrlina"), vrsta ranog oratorijuma za ženske glasove, sa jednim muškim glasom - glasom Đavola. Napisan je, kao i sva ostala njena muzika, da bi ga izvodile monahinje njenog reda. Tekst njenih kompozicija koristi formu modifikovanog srednjevjekovnog latinskig jezika jedinstvenog za Hildegard, za koji je kreirala mnogo novih, sastavljenih ili skraćenih riječi. Sama muzika je monofona, sastavljena za ograničenu instrumentalnu pratnju, koristeći obično panovu frulu i okarakterisana izuzetnim sopranskim dionicama.
Značaj
Hildegard je bila moćna žena za srednjevjekovno vrijeme. Komunicirala je sa papama kao što je Anastazije IV, državnicima kao Abot Zuger, njemačkim vladarima kao što je Fridridh I Barbarosa i starješinama manastira kao što je bio Sveti Bernar od Klervoa. Oni su često molili za njene molitve za koje se smatralo da su vrlo efektivne, ili su je pitali za mišljenje. Često je putovala, držeći javne govore što je bilo gotovo nezamislivo za ženu u to doba.
Hildegard je jedna od prvih svetica za koje je kanonizacija zvanično započeta, ali je proces trajao tako dugo da sva četiri pokušaja kanonizacije (posljednji je bio 1244 pod Inoćentijem III nisu uspjela. Ipak, ona je bila zvana sveticom u narodu i prije nego što je kanonizacija počela. Kao rezultat dugoročne posvećenosti naroda, njeno je ime uzdignuto u rang sveca u XVI vijeku bez formalnog procesa kanonizacije. Njen dan je 17. septembar (post). Kovčeg sa njenim relikvijama čuva se u njenom drugom manastiru u Ajbingenu blizu Rideshajma na Rajni.
NGC 1043
NGC 1043 (također poznat kao PGC 10155) je spiralna galaksija koja je udaljena oko 317 miliona sg od Zemlje i nalazi se u sazviježđu Kit. Najveći prečnik je 0,90 (83 hiljade sg) a najmanji 0,2 uglovnih minuta (18 hiljada sg). Prvo otkriće je napravio Lewis Swift 2. oktobra 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 2195
IC 2195 je nepostojeći astronomski objekat naveden u Novom općem katalogu koji je opisan da se nalazi u sazviježđu Kobilica. Ovaj objekat je zapisao DeLisle Stewart 1900. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6804
NGC 6804 je planetarna maglina i nalazi se u sazviježđu Orao. Prvo otkriće je napravio John Frederick William Herschel 25. augusta 1791. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Golden-Thompsonova nejednakost
U matematici, Golden–Thompsonova nejednakost iskazuje da, za Hermitianove matrice A i B, vrijedi
gdje je tr trag, eA matrični eksponencijal.
IC 532
IC 532 je nepostojeći astronomski objekat naveden u Novom općem katalogu koji je opisan da se nalazi u sazviježđu Vodena zmija. Ovaj objekat je zapisao Guillaume Bigourdan 1888. godine.
Hrasno (Novo Sarajevo)
mini|desno|300px|Neboderi na Trgu heroja u naselju Hrasno Hrasno je sarajevsko naselje smješteno na lijevoj obali Miljacke, između Grbavice i Čengić Vile. Podjeljeno je u četiri mjesne zajednice: Hrasno, Staro Hrasno, Hrasno Brdo i Trg Heroja. Staro Hrasno se nalazi u općini Novi Grad, dok su ostale tri mjesne zajednice dio općine Novo Sarajevo. Prije rata u Bosni i Hercegovini, Hrasno, Staro Hrasno i Trg Heroja su smatrani kao dio jedne mjesne zajednice.
U ovom naselju se nalazi četvrti najveći neboder na Balkanu, poznat kao Bosmalov gradski centar, koji je smješten u Starom Hrasnom.
Boštetje
Boštetje su naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazile su se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Boštetje su imale 7 stanovnika.
NGC 5330
NGC 5330 (također poznat kao ESO 445-68, MCG -5-33-28A i PGC 49316) je eliptična galaksija koja je udaljena oko 219 miliona sg od Zemlje i nalazi se u sazviježđu Vodena zmija. Najveći prečnik je 0,70 (45 hiljada sg) a najmanji 0,5 uglovnih minuta (32 hiljade sg). Prvo otkriće je napravio Lewis Swift 25. marta 1887. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kvalifikacije za Evropsko prvenstvo u nogometu 2012 - grupa B
Kvalifikacije za Evropsko prvenstvo u nogometu 2012 - grupa B bila je jedna od devet grupa u sklopu kvalifikacija za Evropsko prvenstvo 2012. U grupi je bilo šest reprezentacija, a primijenjen je Bergerov sistem takmičenja. Rusija, kao prvoplasirana u grupi se kvalificirala na prvenstvo dok je drugoplasirana Irska obezbjedila učešće u baražu za odlazak na prvenstvo.
Utakmice
Raspored utakmica grupe B između učesnika prvobitno nije dogovoren na sastanku u Moskvi, Rusija, 15. i 16. marta 2010. godine. Raspored utakmica je određen na UEFA-inom kongresu 25. marta 2010. godine u Tel Avivu, Izrael.
*Vrijeme odigravanja utakmica su prikazana po lokalnom vremenu mjesta gdje su utakmice igrane.
NGC 2384
NGC 2384 (također poznat kao ESO 559-SC9) je otvoreno zvjezdano jato i nalazi se u sazviježđu Veliki pas. Prvo otkriće je napravio John Frederick William Herschel 15. februara 1836. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Titoizam
Titoizam se opisuje kao politika i praksa povezana sa Josipom Brozom Titom tokom Hladnog rata, sa opozicijom Sovjetskom savezu.
Smatra se doktrinom koja je predstavljala Titovu jugoslavensku doktrinu u međunarodnoj politici Hladnog rata. Njegova pozadina je bila partizansko oslobađanje Jugoslavije nezavisno od, ili bez mnogo pomoći od, Crvene armije, rezultujući da Jugoslavija bude jedina istočnoevropska država koja je ostala "socijalistička, ali nezavisna" nakon Drugog svjetskog rata i opirući se pritisku Sovjetskog saveza da postane članica Varšavskog pakta. Termin je sprva korišten od strane sovjetske vlade da bi se opisao kao krivovjerje. Danas se označava da opiše Jugonostalgiju.
Raskid sa Staljinom
Kada j ostatak istočne Evrope postao skup satelitskih država Sovjetskog saveza, Jugoslavija je odbila prihvatiti 1948. godine Rezoluciju informbiroa i period od 1948. do 1955, poznat kao Informbiro, označen je kao jaka represija protivnika i više drugih optuženih za prostaljinističke stavove na radni logor na Goli otok.
Ideologija
Elementi Titoizma su karakterizirani po politici i praksama zasnovanim na principima da u svakoj državi, načini postizanja krajnjih komunističkih ciljeva moraju biti diktirani po stanjima te zasebne države, umjesto po obrascima postavljenim u drugoj državi. Razlikuje se od Staljinove teorije socijalizma u jednoj državi kako je Tito tražio kooperaciju između nacija kroz Pokret nesvrstanih, dok je istovremeno težio socijalizmu u bilo kojem načinu koji najbolje odgovara jednom narodu. U drugu ruku, Socijalizam u jednoj državi se fokusirao na brzu industrijalizaciju i modernizaciju u cilju da se takmiči sa onim što je Staljin smatrao naprednijim nacijama Zapada. Tokom doba Tita, njegove ideje su specifično značile da komunističkom cilju treba težiti nezavisno od (i često u opoziciji sa) onim što je on označavao kao staljinističke i imperijalističke prakse Sovjetskog saveza.
Kroz njegovo vrijeme u uredu, Tito se ponosio nezavisnošću Jugoslavije od Sovjetskog saveza, pri čemu Jugoslavija nikada nije prihvatila puno članstvo u Savjetu za uzajamnu ekonomsku pomoć dok je Tito otvoreno odbacivao više aspekata Staljinizma kao najočitije manifestace ovoga.
Sovjeti i njihove satelitske države su često optuživale Jugoslaviju za Trockizam i socijaldemokratiju, optužbe slabo zasnovane na Titovom samoupravljanjui teoriji o povezanom radu (politika dijeljenja profita i industrije koje je posjedovao radnik koju je započeo on, Milovan Đilas i Edvard Kardelj 1950. godine). U ovim, sovjetsko vodstvo vidjelo je temelje savjeta komunista ili čak korporatizam.
Napadi propagande centrirani na karikature Tita, kasapina [od radničke klase], ciljale su da ga pokažu špijunom Zapadnog "imperijalizma". Tito je u biti bio dobrodošao kao saveznik Zapada, ali nikad nije izgubio svoje komunističke akreditacije.
Christina Eklund
Christina Eklund-Olsson rođena 19. januara 1970. u Charlottenbergu, kao Christina Eklund je nekadašnja švedska biatlonka.
Olimpijske igre
Christina Eklund je dva puta nastupila na Zimskim olimpijskim igrama: na ZOI 1992. i ZOI 1994. Najbolji joj je rezultat bilo 57-o mjesto u utrci na 7,5 km na igrama u Albertvillu 1992. godine, kada je sa 4:56.2 min i s četiri promašaja bila sporija od biatlonke Anfise Rezcove, koja je nastupila za Ujedinjeni tim.U štafetnim takmičenjima najbolji joj je plasman bio je na ZOI 1992, kada je sa Miom Stadig i Inger Björkbom osvojila šesto mjesto iza francuske štafete u sastavu: Corinne Niogret, Véronique Claudel i Anne Briand.
Svjetska prvenstva
Na Svjetskim prvenstvima u biatlonu, Eklund je nastupila dva puta u periodu 1991-93. godine. Najbolji plasman u pojedinačnim utrkama bilo je deveto mjesto na SP 1993. u bugarskom Borovecu u utrci na 7,5 km, kada je s jednim promašajem i zaostatkom od 44.1 s bila sporija od pobjednice Myriam Bédard, koja je završila utrku bez promašaja. U ekipnim disciplinama najbolji joj je plasman bilo peto mjesto u finskom Lahtiju na SP 1991. u ekipnoj utrci sa Carolinom Hiden, Catarinom Eklund i Evom Korpelom, te sedmo mjesto na na SP 1993. u štafetnoj utrci sa Eva-Karin Westin, Marijom Schylander i  Catarinom Eklund.
Svjetski kup
Prvi nastup Christina Eklund u Svjetskom kupu bio je u sezoni 1990/91. Na prvom nastupu u njemačkom Ruhpoldingu 17. januara 1991. godine osvojila je 41-o mjesto u utrci na 15 km sa devet promašaja i zaostatkom od 8:12.8 min u odnosu na pobjednicu Jelenu Golovinu. Najbolji rezultati su joj: 23-o mjesto 24. januara 1991. u utrci na 15 km u sezoni 1990/91. u italijaskom Antholzu; treće mjesto u štafeti u istoj sezoni 1990/91. u Antholzu s Inger Björkbom i Miom Stadig. Nije pobijedila ni u jednoj utrci.
Rankovci (Ljubinje)
Rankovci su naseljeno mjesto u općini Ljubinje, Bosna i Hercegovina.
Christina Eklund
Privatni život
Christina Eklund je sestra blizankinja švedske biatlonke Catarine Eklund.
Socijaldemokratska partija Bosne i Hercegovine
Socijaldemokratska partija Bosne i Hercegovine (SDP BiH) nastala je transformacijom bivšeg Saveza komunista Bosne i Hercegovine i u svom programu je preuzela moderniju lijevu proevropsku orijentaciju.
Prvi predsjednik (po raspadu Saveza komunista Jugoslavije) bio je Nijaz Duraković. Trenutni predsjednik je Nermin Nikšić.
Historija
SDP je politička partija koja svoje korijene veže za Socijaldemokratsku stranku BiH koja je nastala još 1909. godine. neposredno nakon aneksije, oktobra 1908. godine, vodeći ljudi radničkog pokreta započeli su rad na osnivanju Socijaldemokratske stranke Bosne i Hercegovine. Pripremljen je i program na srpskohrvatskom i njemačkom jeziku koji je sarajevska radnička skupština podržala krajem godine, dok je u januaru naredne godine organizovan privremeni partijski odbor. U aprilu 1909. počinje sa izlaženjem list "Glas Slobode" kao glasilo stranke koja zvanično još nije bila oformljena iako je već bila prisutna u društvenom i političkom životu radnika. Sredinom godine bili su ustanovljeni gotovo svi uslovi za djelovanje socijaldemokratske partije, te je osnivački kongres konačno održan u Sarajevu 28. i 29. juna 1909. godine.
Predstavnici u vlasti
Na izborima u oktobru 2022. godine SDP je osvojio:
Vojvoda od Wellingtona
mini|200px|desno|Grb vojvode od Wellingtona
Vojvoda od Wellingtona je titula prva među britanskim plemićkim titulama. Prvi i najpoznatiji vojvoda od Wellingtona bio je Irac Arthur Wellesley (1769 – 1852), premijer Ujedinjenog Kraljevstva u službi kralja Vilima IV, koji je ostao upamćen po pobjedi nad Napoleonom Bonapartom u bici kod Waterlooa.
Wellesley je titulu dobio 11. maja 1814. godine. Sporedne titule vojvode od Wellingtona su markiz od Wellingtona (od 1812), markiz Douro (od 1814), grof od Moringtona (naslijeđena 1863), grof od Wellingtona (od 1812), vikont Wellesley (naslijeđena 1863), baron Morington (naslijeđena 1863). Titule vikonta Wellesleya, te barona i grofa od Morningtona su irske titule i u Republici Irskoj nisu priznate, iako jesu u Ujedinjenom Kraljevstvu.
Strane titule i časti koje posjeduje vojvoda od Wellingtona su princ od Waterlooa (dobivena od holandskog kralja), vojvoda od Ciudad Rodriga (dobivena od španskog kralja), vojvoda od Vitórie, markiz od Torres Vedrasa, i grof od Vimeira (dobivene od portugalske kraljice).
Titulu danas nosi Arthur Valerian Wellesley.
Anna Hermansson
Anna Hermansson rođena 18. juna 1969. u Nordmarkshyttanu, je nekadašnja švedska biatlonka.
Olimpijske igre
Anna Hermansson je samo jednom nastupila na Zimskim olimpijskim igrama i to na ZOI 1992. Najbolji joj je rezultat bilo 43-o mjesto u utrci na 7,5 km na igrama u Albertvillu 1992. godine, kada je sa 3:51.1 min i s tri promašaja bila sporija od biatlonke Anfise Rezcove, koja je nastupila za Ujedinjeni tim. U štafetnim takmičenjima nije nastupila.
Svjetska prvenstva
Na Svjetskim prvenstvima u biatlonu, Hermansson je nastupila četiri puta u periodu 1987-90. godine. Najbolji plasman u pojedinačnim utrkama bilo je 17-o mjesto na SP 1989. u austrijskom Feistritzu u utrci na 15 km, kada je sa šest promašaja i zaostatkom od 6:46.2 min bila sporija od pobjednice Petre Behle, koja je završila utrku s dva promašaja. U ekipnim disciplinama najbolji joj je plasman bilo peto mjesto u sovjetskom gradu Minsku na SP 1990. u štafetnoj utrci sa Miom Stadig i Inger Björkbom.
Svjetski kup
Prvi nastup Anna Hermansson u Svjetskom kupu bio je u sezoni 1989/90. Na prvom nastupu u njemačkom Ruhpoldingu 27. januara 1990. godine osvojila je 44-o mjesto u utrci na 7,5 km sa pet promašaja i zaostatkom od 3:09.0 min u odnosu na pobjednicu Jiřinu Pelcovu. Najbolji rezultati su joj: šesto mjesto 25. januara 1990. u utrci na 15 km u sezoni 1989/90. u njemačkom Ruhpoldingu; dva četvrta mjesta u štafeti u sezoni 1989/90. i 1990/91. u Ruhpoldingu i Oslu s Inger Björkbom i Miom Stadig. Nije pobijedila ni u jednoj utrci.
Brankovo
Brankovo je naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazilo se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Brankovo je imalo 23 stanovnika.
Napomena: ''U 2008. izvršena je manja razmjena teritorija između naselja Brankovo i Kaplanovo.''
Akvitanija
Akvitanija jest tradicionalna regija u Francuskoj i njena bivša administrativna regija do 1. januara 2016. Trenutno je, prema novoj podjeli, dio regije Nova Akvitanija.
Nalazi se jugozapadno od Kontinentalne Francuske, uz Atlantski okean, a na jugu preko Pireneja graniči sa Španijom. U srednjem vijeku bila je kraljevstvo, a kasnije i vojvodstvo i prostirala se na mnogo većoj teritoriji u odnosu na prostor koji danas zauzima.
NGC 3827
NGC 3827 (također poznat kao IRAS 11400+1907, MCG 3-30-54, PGC 36361 i UGC 6673) je spiralna galaksija koja je udaljena oko 144 miliona sg od Zemlje i nalazi se u sazviježđu Lav. Najveći prečnik je 0,90 (38 hiljada sg) a najmanji 0,8 uglovnih minuta (33 hiljade sg). Prvo otkriće je napravio Heinrich Louis d'Arrest 29. decembra 1861. godine.
Castiglioncello
300p|mini|Castiglioncello, [[Toskana]] Castiglioncello je frazione comune u Italiji. Populacija broji 3900 stanovnika. Pripada općini Rosignano Marittimo i provinciji Livorno. Tamo su boravili: Luigi Pirandello, Marcello Mastroianni, Luchino Visconti i Vittorio Gassman.
Vanjski linkovi
Rosignano Marittimo
Tytler
Tytler je prezime od nekoliko osoba:
Stjepan Radić
thumb|desno|250px|Stjepan Radić Stjepan Radić (11. juni 1871 – 8. august 1928) bio je hrvatski političar.
Karijera
Godine 1896. putuje u Rusiju, a u periodu između 1897. - 1899. godine završava u Parizu Višu političku školu. Zatim živi neko vrijeme u Pragu sarađujući s češkim listovima, a kada ga policija protjera iz Praga odlazi u Zemun za balkanskog dopisnika čeških, francuskih i ruskih listova. Tu uspostavlja veze s uglednim srpskim političarima i štampa članke u Srpskom književnom glasniku. Od 1902. godine živi u Zagrebu i radi kao sekretar Hrvatske ujedinjene opozicije. Iste godine objavljuje knjigu Hrvati i Srbi u kojoj govori o međusobnim odnosima osuđujući u njoj partikularističke megalomanije među Hrvatima i Srbima. Od 1902. godine, pa sve do 1906., glavni je urednik mjesečnika Hrvatska misao. S bratom Antunom 1904. godine osniva Hrvatsku pučku seljačku stranku (HSS) - stranku koja na izborima za Sabor Kraljevine Hrvatske, Dalmacije i Slavonije dobija devet mandata. U Sabor Kraljevine Hrvatske, Dalmacije i Slavonije prvi puta je izabran 1908. godine u izbornom kotaru Ludbreg. Godine 1912. u doba Cuvajeva komesarijata ponovo je u zatvoru.
U novembru 1918. godine na sjednici Narodnog vijeća suprostavlja se centralističko-hegemonističkom načinu ujedinjenja južnoslavenskih zemalja. Tada je izgovorio kasnije često citiranu rečenicu: "Srljate kao guske u maglu". Godine 1918. stranka mijenja naziv u HRSS (Hrvatska republikanska seljačka stranka). U februaru 1919. obraća se Mirovnoj konferenciji u Parizu Memorandumom u kome zahtijeva za hrvatski narod pravo na samoodređenje i izražava želju da Hrvatska svojom slobodnom voljom stupi u ravnopravnu federativnu zajednicu sa Srbijom i Crnom Gorom. Od marta 1919. do novembra 1920. godine ponovo je u zatvoru ili pod istragom. Amnestiran je na sam dan izbora za Konstituantu. HRSS na izborima dobija 50 mandata i tako postaje najveća hrvatska politička stranka. U julu 1923. putuje u London, Beč i Moskvu, gdje svoju stranku učlanjuje u Seljačku Internacionalu. Po povratku u Zagrebu u siječnju 1925. godine uhapšen je i predan sudu.
Pušten je tek nakon što je njegova stranka (27. marta 1925.) dala izjavu u beogradskoj Narodnoj skupštini da priznaje monarhiju, centralistički Vidovdanski ustav, postojeći državni poredak i nakon što je HRSS promijenila ime u HSS (Hrvatska seljačka stranka). Već u novembru (zbog nove orijentacije) Radić ulazi u Pašićevu vladu kao ministar prosvjete. U februaru 1927. Radić je ponovo u opoziciji i sklapa koaliciju sa Samostalnom demokratskom strankom (koju je vodio Svetozar Pribićević) i nastaje Seljačko-demokratska koalicija kojoj je Radić bio na čelu. Godinu dana kasnije (1928.) dobio je mandat ali nije sastavio vladu.
Atentat u Narodnoj skupštini
Dana 20. juna 1928. godine revolverskim hicima dvorski agent i zastupnik Radikalne stranke Puniša Račić usmrćuje zastupnike HSS-a Pavla Radića, Đuru Basaričeka i ranjava Stjepana Radića. Stjepan Radić preminuo je nakon 49 dana, 8. augusta 1928. u Zagrebu. Sahranjen je 12. augusta u Zagrebu na Mirogoju. Atentat na Radića je izazvao velike nerede u Hrvatskoj, i kralju Aleksandru kasnije poslužio kao povod za državni udar od 6. januara 1929., uspostavljanje tzv. šestojanuarske diktature.
Naslijeđe
Radić je, s druge strane, postao mučenik i jedna od najvećih ikona hrvatskog nacionalizma. Njegovo naslijeđe, odnosno politički nauk koji se naziva radićevštinom, su nastojali iskoristiti i prisvojiti ne samo članovi njegove HSS, nego i razni pokreti ljevice i desnice, uključujući ustaše, kao i partizane, koji su godine 1943. jednu svoju brigadu nazvali Braća Radić. Danas se lik Stjepana Radića nalazi na novčanici od 200 kuna. Stjepan Radić, njegov unuk, je sjedio u Saboru kao jedan od visokih funkcionara obnovljene HSS.
Kapitalizam
Kapitalizam je društveno-ekonomsko uređenje u kome su sredstva za proizvodnju u privatnom vlasništvu i gdje privatne osobe obavljaju ekonomsku djelatnost na slobodnom tržištu, najčešće u svrhu dobivanja profita.
Ovaj ekonomski sistem se zasniva na slobodnoj konkurenciji i slobodnom tržištu te na privatnom ili korporacijskom vlasništvu nad sredstvima za proizvodnju i trgovinu.
U početku korištene u bankarstvu i trgovini, kapitalističke metode su u vrijeme industrijske revolucije primjenjene i na industrijsku proizvodnju. U svom najčešćem obliku, kapitalizam minimalizira ulogu države u ekonomskoj politici i potiče slobodno tržište. Sa druge strane, kada kapitalistička industrija zatraži aktivnu intervenciju države protiv strane konkurencije, to se naziva sistemom zaštitne carine. Međunarodni politički i ekonomski razvoj u 20. vijeku doveo je do promjene u kapitalističkim društvima, koja su se kretala od socijalno osjetljivog kapitalizma u zapadnoevropskim državama i intervencionalizma New deala predsjednika F. D. Roosevelta, do koncepta miješane ekonomije, u kojoj je proizvodnja nekih dobara i usluga nacionalizirana, dok je ostatak ekonomije u rukama privatnikama.
Kapitalizam je ekonomski sistem zasnovan na privatnom vlasništvu nad sredstvima za proizvodnju i njihovom radu za profit. Centralne karakteristike kapitalizma uključuju akumulaciju kapitala, konkurentna tržišta, sistem cijena, privatno vlasništvo, priznavanje imovinskih prava, dobrovoljnu razmjenu i najamni rad. U tržišnoj ekonomiji, donošenje odluka i ulaganja određuju vlasnici bogatstva, imovine ili sposobnost upravljanja kapitalom ili proizvodnom sposobnošću na kapitalnim i finansijskim tržištima — dok su cijene i distribucija dobara i usluga uglavnom određeni konkurencijom u robi i tržišta usluga.
NGC 1044
Najbliži NGC/IC objekti
Sljedeći spisak sadrži deset najbližih NGC/IC objekata.
Alhemijski simbol
mini|desno|250px|Alhemijski simboli Alhemijski simboli su simboli korišteni u alhemiji, a označavali su pojedine elemente i spojeve sve do 18. vijeka.
Razna značenja i tumačenja na granici halucinantnog i fantastičnog bila su pripisivana ovim neobičnim znacima. Može se, onda, razumjeti, zašto čak i danas, izrazi kao „đavolova znamjenja“, „đavolji biljeg“ itd, još uvijek mogu da se čuju od raznih naroda. U alhemiji se iza ovih simbola ne krije ništa đavolsko niti dijabolično. Naprotiv, za one koji su u stanju da ih razumiju, oni imaju uzvišeno i sveto značenje. Ovakvo razumjevanje je sveto i od velike vrijednosti.
Alhemičari, a naročito rozenkrojcerska braća, koristili su među sobom ove svete simbole kako bi spriječili da alhemijske, mistične ili okultne tajne, dopadnu šaka onima koji bi ih zloupotrijebili. Rozenkrojcerski adepti bili su poznati po tome što su posjedovali tajne moći i metode za postignuća koja su drugima izgledala čudesna, kao što je to zabilježeno u historiji. Na primjer, čudesno djelo W.G. Surya, Kamen mudraca, predstavlja skoro nevjerovatan, ali autentičan zapis o ovim mudracima koji su živjeli u ranijim vijekovima.
Alhemijska bratija čak i danas koristi iste simbole u svom radu. Članovi vjekovnog bratstva rozenkrojcera još uvijek su aktivno angažovani u alhemiji koja je dio njihovog okultnog i mističnog rada. Međutim, mora se podvući razlika između nazovi-rozenkrojcera koji možda pripadaju nekoj od organizacija sa sličnim nazivom, i pravih adepata koji čine unutrašnje jezgro reda na Zapadu i na Istoku.
Uzaludno je pokušavati pronaći ili čak stupiti u dodir sa unutrašnjim krugom. Istina je da su rozenkrojcerski alhemijski simboli bili objavljivani u ranijim knjigama, i nema sumnje da će se ponovo pojaviti u štampi u budućnosti. Ti simboli su oduvijek bili interesantni za poklonike okultizma i misticizma.
Neki alhemičari su izmišljali svoje posebne simbole kada je postalo jasno da su se prethodno upotrebljavanih simbola dokopali šarlatani koji su ih koristili jedino da bi obmanuli i nasamarili javnost. Što se tiče individualnih tumačenja alhemijskih simbola, može se jedino reći da će uporedo sa unutrašnjim razvojem poklonik alhemije postepeno otkrivati njihova ispravna značenja. Njihovo značenje je toliko duboko da prevazilazi moć školovanih intelektualaca koji ih ne mogu objasniti niti protumačiti.
NGC 5331-1
NGC 5331-1 (također poznat kao MCG 0-35-22, PGC 49266 i UGC 8774) je galaksija koja je udaljena oko 455 miliona sg od Zemlje i nalazi se u sazviježđu Djevica. Najveći prečnik je 0,60 (79 hiljada sg) a najmanji 0,4 uglovnih minuta (53 hiljade sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Carla del Ponte
Carla del Ponte (Lugano, Švicarska 9. februar 1947.), bivša je glavna tužiteljica pri Međunarodnom sudu za ratne zločine počinjene na području bivše Jugoslavije.
Carla del Ponte rodila se u gradu Lugano u Švicarskoj 9. februara 1947. god. u italijanskoj porodici. Nakon završene srednje škole započela je studirati pravo prvo u Bernu, i dalje nastavljajući svoje studije u Ženevi i Ujedinjenom Kraljevstvu. Godine 1972. završava magisterij prava (Legum Magistra). Nedugo poslije magisterija zapošljava se u pravnoj firmi u Luganu, koju napušta 1975. kada osniva svoju firmu. Godine 1981. Carla del Ponte imenovana je za istražnog suca, i nedugo poslije javnim tužiocem u okružnom sudu u Luganu. Kao javni tužilac, Del Ponte je radila sa slučajevima prevare, trgovine drogom, krijumčarenjem oružja, terorizma, te špijunaže. U tom periodu zajedno s istražnim sucem Giovanni Falkoneom otkrila je veze između švicarskih perača novca i italijanskih krijumčara droge kroz tzv. "pica vezu". Odmah nakon pogibije Giovannia Falkonea u bombaškom napadu na auto kojim je putovao na autoputu, u Palermu gdje je Del Ponte stanovala pronađeno je pola tone eksploziva, ali je Del Ponte bila evakuirana na vrijeme. Poslije Falkonijeve smrti i bliske pogibelji u Palermu, Carla del Ponte postala je odlučna u borbi sa zločinačkim grupama, i uporna u svojim namjerama.
Nakon što je odslužila petogodišnji mandat kao federalna državna advokatica u Švicarskoj, Del Ponte je 1999. imenovana glavnom tužiteljicom za sljedeće sudove:
Protesti Ruanđana zbog pristranosti i neefikasnosti Haaškog tribunala doveli su do odvajanja suda za Ruandu od onog za bivšu Jugoslaviju. Zbog povećanja ekspeditivnosti tribunala, Vijeće sigurnosti je 2003. razdvojilo uloge tužioca za ICTY i ICTR, pa je Carlu Del Ponte na tribunalu za Ruandu zamijenio Hassan Bubacar Jallow. 1. januara 2008. na dužnosti glavnog tužioca naslijedio ju je Serge Brammertz.
Vaya Con Dios
Vaya Con Dios je belgijska muzička grupa osnovana 1986. od strane Dani Klein, Dirka Schoufas i Willya Lambregta (kasnije ga je zamijenio Jean-Michel Gielen). U prijevodu na španski ime grupe znači "Idi s Bogom" ili "Bog neka je s tobom".
Grupa je imala uspjeha na međunarodnoj sceni sa pjesmama Just a Friend of Mine (hit u Francuskoj), What's a Woman? (hit broj 1 u Holandiji, 1990. godine), Nah Neh Nah, Don't Cry for Louie, Puerto Rico, Heading for a Fall, Johnny i Don't Break My Heart.
Biografija
Dani Klein, glavni vokal i Willy Lambregt su prije nastupali u bendu Arbeid Adelt!, a onda su odlučili osnovati band Vaya Con Dios zajedno sa kontrabasistom Dirkom Schoufsom, jer su sve troje imali interese prema ciganskoj muzici, jazzu i operi – žanrovima koje su voljeli i koji nisu bili uobičajni u Briselu.
Njihov prvi singl, Just a Friend of Mine, imao je latinske zvuke i postao je veliki hit u Francuskoj, gdje je prodat u više od 300 000 primjeraka. Nakon toga Willy Lambregt napušta grupu, a zamjenjuje ga Jean-Michel Gielen.
Iako je Vaya Con Dios imao uspjeha u mnogim latinoameričkim zemljama, skoro da je bio nepoznat u Holandiji, dijelom zato što je bio belgijski bend, ali i zbog njihovog ciganskog stila. U ljeto 1990. oni konačno stiču popularnost u Holandiji sa singlom What's a Woman?, koji je bio broj 1 čitave tri sedmice i tako učinivši članove Vaya Con Dios drugim belgijskim muzičarima, koji su imali hit broj 1 u Holandiji (prvi je bio Ivan Heylen u 1974.) Pjesma govori o povezanosti čovjeka i žene, koji ne mogu jedno bez drugoga.
Tokom 1991. godine, Dani Klein i Dirk Schoufs odlučuju da se razdvoje, a nakon razlaza, Klein počinje svirati sa poznatim muzičarima. 24. maja 1991. godine, Schoufs umire od AIDS-a (bio je HIVpozitivan, zbog njegove ovisnosti o heroinu). Njihov treći album, Time Flies je melanholičniji od njegovih predthodnika.
Boleslav II
Boleslav II (Boleslaus II, Boleslaw II, Bolesław II) se može odnositi na dva slavenska kralja iz ranog srednjeg vijeka:
Vaya Con Dios
Biografija
Iako se kroz vrijeme u bendu vrsta muzike i kompozicija mijenjala, Vaya Con Dios je stekao popularnost u većem dijelu Evrope – naročito u Francuskoj, Njemačkoj i Skandinaviji, sve do 1996., kada Klein napušta posao sa muzikom zbog previše stresa. Ona se vraća u muzičke vode 1999. kao pjevačica u grupi Purple Prose, koja je, iste godine, izdala istoimeni debitantski album. Vaya Con Dios se vraća 2004. godine sa novim albumom The Promise, kojeg nije izdala ni jedna izdavačka kuća. Tokom 2006., grupa izdaje album The Ultimate Collection, kompilaciju najvećih hitova, sa DVD-om koncerta u Briselu i sa još nekim dodatcima, kao što je interviju sa Dani, neke neobjavljene slike i izjave o prvom nepoznatom singlu Pauvre Diable.
Ubosko
Ubosko je naseljeno mjesto u općini Ljubinje, Bosna i Hercegovina.
Etalon
Sa aspekta metroloških osobina razlikuju se :
1) Međunarodni etalon tj. etalon priznat međunarodnim sporazumom za međunarodnu osnovu za utvrđivanje vrijednosti svih drugih etalona odnosne veličine;
2) Primarni etalon, tj. etalon jedinice određene veličine koji ima najbolje metrološke osobine koje se provjeravaju poređenjem sa međunarodnim etalonom a služi za utvrđivanje metroloških osobina sekundarnih etalona ;
3) Nacionalni etalon, tj. etalon priznat službenom nacionalnom odlukom za osnovu za utvrđivanje vrijednosti svih drugih etalona odnosne veličine u jednoj zemlji . Uobičajeno je da je nacionalni etalon - primarni etalon.
4) Sekundarni etalon, tj. etalon jedinice određene veličine čije su metrološke osobine utvrđene poređenjem sa primarnim etalonom, a služi za utvrđivanje metroloških osobina radnih etalona ;
5) Radni etalon, je etalon jedinice određene veličine čije su metrološke osobine utvrđene poređenjem sa sekundarnim etalonom, a služi za utvrđivanje metroloških osobina mjerila.
Fear of the Dark
Fear of the Dark deveti je studijski album britanske heavy metal grupe Iron Maiden. U to vrijeme bio je posljednji studijski album na kojem pjeva Bruce Dickinson.
Pjesma Fear of the Dark inspirirana je dječačkim strahom Stevea Harrisa, a pjesmu "From Here to Eternity" smatra se četvrtim dijelom sage o Charlotte the Harlot.
Muzički stil albuma ponegdje je eksperimentalan; pjesma "Be Quick or Be Dead" zvuči nalik speed metalu, a "Wasting Love" jedna je od vrlo rijetkih power balada. "Afraid to Shoot Strangers" bila je jedina politička pjesma skupine uz "2 Minutes to Midnight".
Album više koristi električne klavijature. Janicku Gersu također su prvi put pripisane zasluge za pjesme.
Samo dvije pjesme izvode se i na turnejama danas – "Fear of the Dark" i "Afraid to Shoot Strangers". "Fear of the Dark" postala je popularna koncertna pjesma, a pjesma "Afraid to Shoot Strangers" često je pjevana za vrijeme Blazea Bayleya; nakon povratka Brucea Dickinsona više nije izvođena.
Goran Kulenović
Goran Kulenović, rođen 1971. u Zagrebu, je hrvatski filmski scenarist i režiser. Studirao je filmsku i TV režiju na Akademiji dramskih/scenskih umjetnosti u Zagrebu. Radio je sa mnogim poznatim izvođačima hrvatske estrade  kao što su Hladno pivo, Darko Rundek, Jinx, Zabranjeno pušenje, Stampedo, Divas, Nina Badrić, Psihomodo pop, Šajeta, Tram 11, Severina i drugi. Autor je više od 45 muzičkih spotova i nekoliko igranih filmova. Dobitnik je nagrade "Oktavijan" za najbolji srednjemetražni film "Ravno do dna" i Vjesnikove nagrade "Breza" za igrani film "24 sata".
Fear of the Dark
Objavljeni su Singli za "Fear of the Dark (live)", "Be Quick or Be Dead", "From Here to Eternity" i "Wasting Love".
Brest (Ig)
mini|280px|Brest, rimokatolička crkva "Sv. Andrej" Brest je naseljeno mjesto u sastavu općine Ig, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Brest je imao 311 stanovnika.
Napomena: ''U 1987. smanjeno za dio naselja koji je priključen bivšem naselju Ljubljana-del (gradska općina Ljubljana).''
Vezuv
Vezuv je  stratovulkan u Napuljskom zalivu, Italija, oko 9 km istočno od Napulja i u neposrednoj blizini obale. Jedan je od nekoliko vulkana koji zajedno kreiraju Kampanijsko vulkansko područje. Vezuv se sastoji od velike vulkanske kupe, djelimično okružene stepenastim okvirom, prouzrokovano kolapsom više strukture.
Vezuv je imao erpcije mnogo puta od tada, i jedini je vulkan na evropskom kontinentu koji je je eruptirao u zadnjih stotinu godina. Danas se smatara jednim od najopsanijih vulkana jer u njegovoj neposrednoj blizini živi preko tri miliona ljudi.
Husein-kapetan Gradaščević
S Rusko-turskim ratom porasla je Gradaščevićeva važnost, tako da mu je bosanski guverner dao zadatak da mobilizira vojsku između Drine i Vrbasa. Do 1830. Gradaščević je postao glasnogovornik svih osmanskih kapetana u Bosni, te je ordinizirao odbranu u svjetlu moguće srpske invazije. Potaknuti reformama osmanskog sultana Mahmuda II, kojima su ukinuti janjičari i oslabile plemićke privilegije, te autonomiju i teritoriju dodijeljenu Kneževini Srbiji, veliki dio bosanskog plemstva se ujedinio i pobunio.
Gradaščević je morao bježati u Habsburšku Monarhiju 31. maja. Odatle je on pregovarao sa sultanom da se vrati u Osmanlijsko Carstvo, koji njegovu želju odobrava, ali se nije mogao vratiti u Bosnu. Seli u Beograd, a zatim u Istanbul, gdje je umro od kolere 17. augusta, 1834 godine. Gradaščević je dobio počasnu titulu "Zmaj od Bosne", a i danas se smatra bošnjačkim narodnim junakom i jedan je od uglednijih ličnosti u historiji Bosne i Hercegovine.
Carstvo
Carstvo je suverena država koja se sastoji od nekoliko teritorija i naroda koji podliježu jedinstvenoj vladajućoj vlasti, često i caru. Carstvo može biti sastavljeno samo od susjednih teritorija, poput Austro-Ugarske ili Ruskog carstva, ili može obuhvatati teritorije koje su daleko od "matične" države carstva, poput kolonijalnog carstva. Osim formalnije upotrebe, riječ carstvo se može kolokvijalno odnositi i na veliko poslovno preduzeće (npr. Transnacionalnu korporaciju), političku organizaciju koju kontrolira pojedinac (politički šef) ili grupu (politički šefovi). Koncept carstva je povezan sa drugim konceptima poput imperijalizma, kolonijalizma i globalizacije, pri čemu se imperijalizam odnosi na stvaranje i održavanje nejednakih odnosa među narodima, a ne nužno i na politiku države na čijem je čelu car ili carica. Carstvo se često koristi kao izraz za opisivanje nezadovoljstva u nadmoćnim situacijama.
Husein-kapetan Gradaščević
Porijeklo i vrijeme mladosti
mini|desno|200p|Gradačac u sadašnjoj Bosni i Hercegovini. Bili su poznati kao bogata porodica s visokostojećim statusom. Smjestili su se u bosanskoj Posavini, prema sultanskom fermanu koji im je dao zemlju i vojne odgovornosti u području. Mjesno stanovništvo ih je znalo kao begovi i spahije. Privatna porodična tradicija drži da su Gradaščevići potomci feudalne bosanske vlastele.
Carstvo
Postoje dva glavna načina uspostavljanja i održavanja imperijalne političke strukture; kao teritorijalno carstvo izravnog osvajanja i kontrole sa silom i kao prisilno, hegemonističko carstvo indirektnog osvajanja i kontrole sa snagom. Prva metoda pruža veću počast i direktnu političku kontrolu jer ograničava dalje širenje i apsorbira vojne snage u fiksne garnizone. Druga metoda pruža manju počast i indirektnu kontrolu jer koristi vojne snage za daljnje širenje. Teritorijalna carstva, poput Mongolskog carstva i Medijskog carstva, imaju tendenciju osvajanja susjednih teritorija. Ovaj izraz se povremeno primjenjuje na pomorske republike, poput Atine i Britanskog carstva, sa labavijim strukturama i raštrkanijim teritorijama koji se sastoje od mnogih ostrva i drugih oblika posjeda koji zahtijevaju stvaranje i održavanje moćne mornarice. Postoje i carstva, poput Svetog Rimskog carstva, koja biraju cara glasovima vojvoda na carskim izborima.
Husein-kapetan Gradaščević
Porijeklo i vrijeme mladosti
Prvi poznati kapetan Gradaščevića u Gradačcu je Mehmed-kapetan, čija je vladavina trajala do 1755/56. Ime njegovog nasljednika nije poznato, ali zna se da je Mehmed-kapetan unuk nakon tog nepoznatog kapetana, preuzeo vlast 1765 godine. Mehmed-kapetana unuka je naslijedio Osman-kapetan, koji je poznat kao jedan od najmoćnijih kapetana Bosne u to vrijeme. Osman-kapetan je imao šest muških nasljednika. Po redu rođenja, oni su bili Hamza, Murat, Osman, Muharem, Husein i H. Bećir. Kada je Hamza preminuo 1797/98, Murat-beg ga je naslijedio kao kapetan.
Husein je rođen 1802 godine u porodičnoj kući Gradaščevića u Gradačcu. Odrastao je u turbulentno vrijeme i njegov brat Osman je učestvovao u ratu protiv Srbije 1813. godine.
Carstvo
Definicija
Carstvo je skup mnogih odvojenih država ili teritorija pod vrhovnom vlašću vladara ili oligarha. Carstvo je, za razliku od federacije, obimna država dobrovoljno sastavljena od autonomnih država i naroda. Carstvo je velika država koja vlada teritorijama izvan svojih prvobitnih granica. Definicije onoga što fizički i politički čini carstvo variraju. To bi mogla biti država koja utiče na imperijalnu politiku ili određenu političku strukturu. Carstva se obično formiraju od različitih etničkih, nacionalnih, kulturnih i vjerskih komponenti. Termin "carstvo" i "kolonijalizam" se koriste za odnose između moćne države ili društva naspram manje moćne države ili društva; Michael W. Doyle je definirao carstvo kao "efektivnu kontrolu, bilo formalnu ili neformalnu, podređenog društva od strane imperijalnog društva".
Husein-kapetan Gradaščević
Porijeklo i vrijeme mladosti
Husein je bio obrazovan i naučio je čitati i pisati u rano doba. Kada je imao 16 godina, naučio je arapsku kaligrafiju uz pomoć Muratovog ličnog pisara Mula Mustevice, koji je hvalio Huseinovu bistrinu i zvao ga "darovitim djetetom". Osim toga, Huseina su podučavala dvojica derviša. Nije poznato je li pripadao redu derviša, ali na osnovu njegove velike religioznosti i skromnom načinu življenja koje bi demonstrirao u budućnosti, često se smatra da jest.
Bartolomejska noć
Bartolomejska noć označava dan 24. augusta 1572. kada je započelo s ubistvima istaknutih hugenota (francuskih protestanata) od strane katolika, a po naredbi Karla IX tadašnjeg kralja Francuske. Masakr se od Pariza proširio po cijeloj Francuskoj i u narednih nekoliko mjeseci je ubijeno oko 70.000 hugenota.
Karlo IX je bio pod velikim uticajem svoje majke Katarine Medici i pokolj se trebao dogoditi već 15. augusta na dan vjenčanja hugenota (a budućeg kralja Francuske) Henrika IV, tadašnjeg kralja Navarre i katolkinje, sestre Karla IX. To je bilo vrijeme kad su se trebali naći svi najistaknutiji hugenoti na jednom mjestu, a potaknuti navodnim smirivanjem strasti takvim političkim vjenčanjem.
Iako je pokolj započeo po danu, sam izraz Bartolomejska noć simbolično predstavlja zatamnjenje uma zagriženih katoličkih vladara Francuske.
Husein-kapetan Gradaščević
Porijeklo i vrijeme mladosti
Husein se oženio Hanifom, sestrom Mahmud-kapetana Dervente, u ranim godinama, njegov sin Muhamed-beg vjerovatno je rođen prije 1822, kada je Husein imao 20 godina. Par je dobio kćerku, Šefiku, 1833. Ni Muhamed ni Šefika nisu imali djece.
Godine 1820. Murat je pozvan u Travnik od strane rivala Dželaludin-paše zbog političkih nemira u Bosni. Po njegovom dolasku Dželaludin ga je otrovao, gdje je i umro. Budući da su Osman i Muharem već bili mrtvi, Husein je tako postao kapetan Gradačca u 18. godini.
Gradačačko kapetanstvo
mini|lijevo|250p|Gradačačka kula, administrativno sjedište gradačačkih kapetana
Kada je Husein postao gradačački kapetan najviše pažnje je dao administraciji unutrašnjih poslova. Huseinovi projekti gradnje vezani za grad Gradačac i njegovu neposrednu blizinu. Tokom njegove vladavine Gradačac je proširio svoj status kao jedna od najprosperitetnijih kapetanija u Bosni.
Husein je svakako bio odgovoran za kompletnu gradnju nove tvrđave tokom svoje vladavine. Po svim standardima to je bio veliki projekat, koji je uključivao konstrukciju vještačkog jezera ograđenim rovom koji je bio do 100 metara širok i vrlo dubok. Tvrđava je dobila ime Čardak i obližnje selo je vrlo brzo dobilo isto ime. Zidine su bile ovalnog oblika, kompletna struktura je bila 17 metara duga i 8 metara široka. Cijeli kompleks s okolinom je također sadržio džamiju, bunare, lovište ribe i terene za lov.
Unutar zidina grada Gradačca najznačajniji Huseinov doprinos je sahat-kula koja je izgrađena 1824. godine. Osnova objekta je 5,5 x 5,5 metara, dok je visina 21,50 metara. Ovo je bio posljednji objekte te vrste koji je izgrađen u Bosni.
Nekih 40–50 metara izvan gradskih zidina se nalazi Huseinov najveći arhitektualni doprinos: Husejnija džamija. Izgrađena u 1826, sadrži oktagonalnu kupolu i visoku munaru (25 metara). Tri manje oktagonalne kupole se nalaze iznad verande. Islamske dekoracije se mogu vidjeti na vratima, zidu kao i interijeru. Cijeli kompleks je opasan malim kamenim zidom i kapijom.
Huseinova vladavina u Gradačcu je također bila istaknuta zbog njegove tolerancije prema hrišćanima; Iako su socijalne norme tog vremena diktirale da sultan odobri konstrukciju bilo kojeg neislamskog religijskog objekta, Husein je odobravao gradnju nekoliko takvih građevina bez sultanovog odobrenja. Katolička škola je izgrađena u selu Tolisa 1823. godine, a onda i crkva koja je mogla primiti 1.500 ljudi. Izgrađene su još dvije katoličke crkve u selima Dubrave i Garevac, dok je pravoslavna crkva izgrađena u seocetu Obudovac. Poznato je da su hrišćani iz Gradačca, tokom Huseinove vladavine, bili najzadovoljniji u cijeloj Bosni.